Document ID: 32004R0039

Komisijas Regula (EK) Nr. 39/2004
(2004. gada 9. janvāris),
ar ko groza V pielikumu Padomes Regulai (EK) Nr. 1260/2001 par cukura tirgu kopīgo organizāciju
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2001. gada 19. jūnija Regulu (EK) Nr. 1260/2001 par cukura tirgu kopīgo organizāciju [1], un jo īpaši tās 27. panta 15. punktu,
tā kā:
(1) Regulas (EK) Nr. 1260/2001 27. pants nosaka eksporta kompensācijas, ko piešķir noteiktiem produktiem, kas minēti attiecīgajā regulā, ja tos eksportē kā preces, kuras uzskaitītas minētās regulas V pielikumā, jo īpaši dzīvu raugu ar KN kodiem 21021031 un 21021039.
(2) Saskaņā ar 1. panta 2. punkta f) apakšpunktu Komisijas 2002. gada 20. februāra Regulā (EK) Nr. 314/2002, ar ko paredz sīki izstrādātus noteikumus kvotu sistēmas piemērošanai cukura nozarē [2], no 2004. gada 1. februāra sīrupa daudzumus, ko izmanto dzīvā rauga ražošanas procesā, neiekļauj cukura ražošanas aprēķinā, piemērojot Regulas (EK) Nr. 1260/2001 13. līdz 18. pantu. Lai panāktu konsekvenci, no šā paša datuma jāatceļ iespēja piešķirt eksporta kompensācijas par cukura daudzumiem, ko izmanto dzīvā rauga ražošanai.
(3) Tādēļ attiecīgi jāgroza Regulas (EK) Nr. 1260/2001 V pielikums.
(4) Cukura pārvaldības komiteja nav sniegusi atzinumu tās priekšsēdētāja noteiktajā termiņā,
IR PIEŅĒMUSI ŠO REGULU
1. pants
Regulas (EK) Nr. 1260/2001 V pielikumā svītro rindas, kas atbilst KN kodiem ex2102, 210210, 21021031 un 21021039.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
To piemēro no 2004. gada 1. februāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 9. janvārī

Labels: 17
6